Horoscopul lui Dom' Profesor – 18 martie 2024. NATO, la 75 de ani. Febră, sau astenie de primăvară?
- Radu Stefanescu
- 17 martie 2024, 21:30
18 martie
Pe 18 martie s-au născut Edgar Cayce, Nicolai Rimsky-Korsakov, Rudolf Diesel, Luc Besson, Ion Finteşteanu, Horia Moculescu, Mircea Ionescu-Quintus, Valeriu Ananaia, Ionel Drâmbă.
În calendarul creştin-ortodox sunt Sfinţii: Chiril, Trofim şi Evcarpion.
Nimic în "Kalendar", după Alexii, ţăranii se cam apucau de treburile primăverii!
"Evenimentul Zilei" din 18 martie 1949 – ia fiinţă NATO, prin tratatul semnat de SUA, Marea Britanie şi alte şapte ţări europene din Occident. Anul acesta se împlinesc 75 de ani de la constituirea pactului agresiv al Atlanticului de Nord. Marcat de ceremonii și festivități.
Este interesant de văzut cum se va comporta NATO în situaţia prezentă internaţională, foarte delicată, cu o participare ilegală la războiul din Ucraina, contrar propriilor reguli. În istorie, întotdeauna, cei mari şi puternici s-au înţeles pe seama şi teritoriile celor mici, fără să se ţină seama vreodată de tratate şi alianţe, de garanţii şi promisiuni patetice!
Pe de altă parte gurile rele de la Quantico şi Langley spun că NATO este ca Vrăjitorul din Oz. Bun numai ca să sperie, dar, la o adică... dar poate că asta este doctrina, strategia, să descurajeze, nu să intre la bătaie!
Armele, muniţiile, echipamentul militar sunt foarte diverse în NATO, fiecare ţară semnatară s-a echipat cum a putut, sau cum au dictat afacerile şi comisioanele. Sunt prea multe tipuri diferite de blindate grele, prea multe tipuri de artilerie, autopurtată sau remorcată, prea multe tipuri de modele de arme de infanterie şi prea multe tipuri de calibre, de diferite tipuri de muniţie, foarte departe de standardizarea unitară cerută de aliații care duc un război modern. Nu mai vorbesc de avioanele de luptă și de navele militare, nimic nu se potrivește de la țară, la țară. "Racul, broasca şi cu barza pleacă la război", spunea, în anul 2013, într-un cerc restrâns, generalul cu patru stele Phil Breedlove. Despre capacitatea NATO de a face faţă unei provocări serioase. Probabil, că, de aceea, NATO nici nu a plecat la război, oficial!
Norvegianul Jens Stoltenberg mă cam sperie, bine că mai are doar câteva luni de mandat. În primul rând este politician, nu militar, în al doilea rând este de stânga, Partidul Muncitoresc Norvegian. Politicienii au declanșat războaiele, iar socialiștii au excelat, nu militarii. Este evident de ce militarii iubesc pacea, în război ei mor, sau sunt multilați. Mai bine gărzi, manevre, marșuri cu tot echipamentul, war games, instrucție, alarme etc etc, dar NU război!
Dar totul este așa de duios de anacronic, teorii militare depășite și moși Teașcă etalându-și decorațiile. Bătăliile, evident hibride, nu se mai poartă cu tancurile, ci cu băncile, glonțele nu mai sunt vidia, ci produse străine scumpe și proaste, prizonierii nu mai sunt în lagăre ci in leasing, zeci sau sute de mii de spioni ruși și ucrainieni, unii plătiți, alții din convingere, așa au fost educați în republică, sau aiurea, vă sperie, vă bagă în cap fel de fel de prostii gogonate. Îi înjură cum pot mai bine pe ruși ca să aibă Moscova un casus belli, să se simtă provocată ca apoi să răspundă la provocare, iar aliații să ridice din umeri, voi va-ți făcut-o! Luptele se duc acum cu ziare și televiziuni, nu cu rachete și submarine!
În altă ordine de idei, doamnelor și domnilor, dragi lupi, padawani și hobbiți, la 20 martie începe primăvara. Peste vreo două zile. Nu primăvara astronomică, după cum spun petrecăreții care au trecut rar pe la liceu, ci PRIMĂVARA. Primăvara începe la echinocțiul de PRIMĂVARĂ și se sfârșește la solstițiul de VARĂ. Începutul primăverii este marcat de un fenomen comun, mai toată lumea trece prin el: astenia de primăvară.
Astenia și/sau febra de primavară nu este un diagnostic de boală bine stabilit. Ci o categorie medicala care se bazeaza mai degraba pe observație, decat pe studiul știintific. Astenia este descrisa ca un fenomen asociat cu începutul primaverii și cam atât.
In emisfera nordica, simptomele încep la mijlocul lunii martie, sau mai degrabă în ultima decadă și dureaza pana la sfârșitul lunii aprilie, putând fi, mai mult sau mai putin pronunțate, de la o persoana la alta.
"Febra de primavara" este o expresie care a devenit cunoscuta mai ales publicului anglo-saxon urmare a unui poem scris de Mark Twain:
"It's spring fever. That is what the name of it is. And when you got it, you want-oh, you don't quite know what it is you do want, but is just fairly makes your heart ache, you want it so!".
Febra de primavară apare de obicei brusc, imprevizibil, manifestandu-se ca o stare plina de vitalitate și energie, însoțită de o crestere a dorinței de tandrețe și dragoste care contrastează cu starea din timpul lunilor de iarna.
Alteori, acest fenomen se refera la o stare afectiva opusa, cu pierderea neașteptată a vitalitații. Care se manifesta odata cu inceputul primaverii. Fiind descris ca "astenia de primavară", traducere din germana a termenul "Fruhjahrsmudigkeit".
Deși nu se cunoaște cu exactitate cauza acestui fenomen, o posibila explicatie poate fi legata de raspunsul creierului la lumina si intuneric. Serotonina si melatonina sunt doua substanțe chimice care transmit informatii la nivelul neuronilor. Cand retina detecteaza lumina, se secreta serotonina: aceasta initieaza trezirea, actioneaza ca un stimulant natural si contribuie la starea de bine, fiind denumita si "hormonul luminii, al fericirii".
Pe masura ce se intuneca, serotonina este transformata in melatonina. Melatonina sau "hormonul intunericului" are un efect de relaxare și induce somnul. Secretia de melatonina este direct proportionala cu lungimea noptii. In timpul iernii, cand noaptea este mai lunga decat ziua, rezerva organismului de serotonina se micșorează.
Pe de alta parte, primavara, cand zilele devin mai lungi, organismul isi regleaza nivelul de hormoni. Eliberand mai multe endorfine, testosteron si estrogen. Aceasta schimbare pune o presiune deosebita asupra organismului, care raspunde printr-o senzație de oboseala.
Nu știu dacă medicii recomandă ceva pilule contra asteniei de primăvară, eu știu un remediu din vechime, din cărțile mele vechi: profita de zilele însorite de primavară și petrece mai mult timp la soare! Te va ajuta sa-ti reincarci bateriile cu serotonina si astfel sa ai o stare de spirit mai buna.
Astenia, sau febra de primăvară sunt fenomene medicale generale, comune, benigne, care, statistic vorbind, nu au zodii preferate. Totuși doctorul în medicină, herbalist și astrolog din secolul XIX, William Joseph Simmonite, avertizează semnele de aer și de pământ să fie atente cu astenia de primăvară, să nu facă complicații.
Nu știu dacă sunt filme cu astenia de primăvară, eu aș vrea să am febră de primăvară. Dar omul propune, Dumnezeu dispune, însă am speranță, doar mâine este, în definitiv, o altă zi!
Horoscopul lui Dom' Profesor – 18 martie 2024
BERBEC De luni, poți să te lovești cu nasul de volan. Ridică piciorul de pe pedala de accelerație, înainte de a intra pe calea exceselor! Nivelul tău de energie este pe roșu, te vei reîncărca mai mult dacă îți faci timp să îți iei o pauză mai lungă, altfel riști să iei una obligatorie, dacă organismul tău cedează. Evită să faci cumpărături, se spune că lunea nu ar fi bine să cheltuiești.
TAUR Când îți cauți un loc de muncă, cercetarea în domeniul profesional nu te distrează prea mult, dar nu este inutilă. Trebuie să fii perseverent pentru a avea șansa de a te evidenția împotriva concurenței puternice care nu face concesii. Te poți înțelege bine cu semnele de foc şi aer, dar atenţie la posibilele interpretări greşite făcute de semnele de pământ şi apă. Poți primi o veste la care nu te mai așteptai, rămâne de văzut dacă mai este bună sau rea, acum…
GEMENI Luni, relațiile sociale pot fi mai tensionate și ar fi bine să te gândești de două ori înainte de a-ți exprima nemulțumirile. Cei din jur îți pot cauta nod în papură! Dar nu te teme: ai toate șansele să poți beneficia de un sprijin astral excelent pentru a rezolva disputele și a-ți câștiga bătăliile! Ai grijă la cumpărături, ar fi bine să limitezi cheltuielile la strictul necesar şi să eviți împrumuturile, de orice fel.
RAC Astăzi, poți reuși să îți canalizezi agitația. Acest lucru îți poate permite să te concentrezi mai ușor pe ce ai de făcut și să fii mai efficient decât de obicei. Atitudinea ta poate fi remarcată și apreciată. Poți câștiga cu ușurință puncte! Pentru o mare parte dintre nativii Raci cei armonioşi, dar posesivi, luni pare a fi o zi bună. Pentru ceilalți, atenție la posesiuni, să nu le rătăciți, fizic sau virtual!
LEU Poți avea talentul de a intra în dezbateri aprinse care îți pot supraîncălzi mintea și îți pot da dureri de cap, la propriu și la figurat. Dacă dorești să eviți dificultățile, va trebui să impui unele limite. Un dialog cu cineva drag te poate ajuta să ai răbdare, în timp ce în jurul tău domnește o agitație febrilă. Interacțiunile și călătoriile sunt încurajate de conjunctura astrală, așa că programează-ți întâlniri și cumpără biletele!
FECIOARĂ Felul tău de a fi poate fi mai deschis, prietenos și tolerant decât de obicei. Acesta poate fi momentul ideal pentru a te reconecta cu cei pe care i-ai neglijat în ultima vreme, pentru a interacționa constructiv cu ceilalți și pentru a fi mai disponibil pentru cei apropiați. Poți să rememorezi unele lucruri azi, care îți pot elimina unele îndoieli și te pot ajuta să te gândești, mai eficient, la viitor. Poți avea un nivel de energie susținut!
BALANŢĂ Astăzi, fii cameleon! Îndrăznește să faci lucruri neobișnuite, spune lucruri care îți exprimă curiozitatea, interesează-te de toate! Datorită unei deschideri intelectuale, drumul tău emoțional se poată deschide larg! Uită-ți obiceiurile! Informațiile pot veni la momentul potrivit pentru a te elibera de o îngrijorare practică astăzi. Posibil să trebuiască să apelezi la resursele tale energetice, dar poți avea satisfacția că pot fi valorificate.
SCORPION Obligațiile tale te pot monopoliza astăzi. Nu te lăsa copleșit, s-ar putea să trebuiască să te forțezi să îți găsești pacea. Ai putea să practice niște sporturi de anduranță pentru a găsi un echilibru mai bun. Conjuncturala astrală actuală te poate invita să îți oprești gândirea critică și să te apropii mai mult de cei din jur, fiind mai receptiv, mai modest și mai diplomat. Astfel ai avea toate șansele de a-ți consolida legăturile și de a câștiga popularitate.
SĂGETĂTOR Prima zi a săptămânii îți poate oferi ocazia să profiți de o situație favorabilă pentru proiectele tale viitoare. Nu rata această oportunitate, este posibil să nu se mai întoarcă prea curând. Nu trebuie să te laşi descurajat de obstacole sau de întârzierea finalizării unor proiecte. Conjuctura astrală prefigurează o schimbare a situaţiei, atât financiare, cât şi sociale.
CAPRICORN Luni, relațiile tale interumane te pot ghida în direcția corectă, urmărește cu atenție dialogurile din jurul tău. Ezitările tale te pot face să pierzi timpul pe care ai putea să-l petreci cu prietenii... Nu-ți complica viața inutil! Ai grijă de schimbările de dispoziție. Ele te-ar putea duce la unele conflicte. Nevoia ta de mișcare ar putea fi canalizată într-o activitate sportivă, asta ți-ar putea regla și somnul.
VĂRSĂTOR Azi poți avea tendința să intri la ofensivă. Poți fi tentat să exteriorizezi tot ceea ce ai ținut în tine de căteva săptămâni. Ai grijă la tensiunile acumulate, ar fi mai bine să-ți canalizezi energia într-o direcție constructivă. Studiul aprofundat pe care e posibil să-l fi desfășurat în chestiuni financiare, îți poate arăta cum ai putea depăși anumite obstacole pentru a merge mai departe.
PEŞTI În această zi de luni primeşti o veste buna şi una mai puţin fastă. Dar activitatea cotidiana nu te lasă să faci o analiză aprofundată. Abia pe seară descifrezi consecinţele. Cumpăra acum, mâine îţi va fi aproape imposibil! Traieşte in prezent, fii mai pragmatic şi mai realist, lasă planurile opulente şi strategiile iscusite. Lumea este mult mai rudimentară decât poţi tu să-ţi imaginezi, aşa că nu complica lucrurile inutil.